   لاهور (ويب ڊيسڪ) پاڪستان ڪرڪيٽ بورڊ (پي سي بي) قومي ٽيم جي ڪارڪردگي بهتر بڻائڻ لاءِ تازو رٽائرڊ ٿيل ڪرڪيٽرن جون خدمتون حاصل ڪرڻ جو فيصلو ڪيو آهي. پي سي بي ذريعن موجب ايم ڊي وسيم خان تازو رٽائرڊ ٿيندڙ اڳوڻن ڪرڪيٽرن سان ملاقاتون ڪندو ۽ کين اڪيڊمي ۽ يوٿ ٽيمن سان گڏ ڪم لاءِ راضي ڪندو. ان ڏس ۾ بورڊ چيئرمين احسان ماني جو چوڻ هو ته اسان يونس خان، مصباح الحق ۽ محمد يوسف جون خدمتون حاصل نه ڪري سگهياسين پر رٽائرڊ ڪرڪيٽرن سان ڳالهه ٻولهه هلي رهي آهي، ورلڊ ڪپ کانپوءِ ڪرڪيٽرن جي نالن جو اعلان ڪيو ويندو. هن چيو ته يوٿ ماڊل کي ڀارت کان به وڌيڪ بهتر ڪرڻ لاءِ پرعزم آهيون، جنهن لاءِ تازو رٽائرڊ ٿيندڙ ڪرڪيٽرن کي يوٿ ڪرڪيٽرن سان لڳايو ويندو.